ద్వాదశ జ్యోతిర్లిఙ్గ స్తోత్రమ్

లఘు స్తోత్రమ్
సౌరాష్ట్రే సోమనాధఞ్చ శ్రీశైలే మల్లికార్జునమ్ |
ఉజ్జయిన్యాం మహాకాలమ్ ఓఙ్కారేత్వమామలేశ్వరమ్ ||
పర్ల్యాం వైద్యనాధఞ్చ ఢాకిన్యాం భీమ శఙ్కరమ్ |
సేతుబన్ధేతు రామేశం నాగేశం దారుకావనే ||
వారణాశ్యాన్తు విశ్వేశం త్రయమ్బకం గౌతమీతటే |
హిమాలయేతు కేదారం ఘృష్ణేశన్తు విశాలకే ||

ఏతాని జ్యోతిర్లిఙ్గాని సాయం ప్రాతః పఠేన్నరః |
సప్త జన్మ కృతం పాపం స్మరణేన వినశ్యతి ||

సమ్పూర్ణ స్తోత్రమ్
సౌరాష్ట్రదేశే విశదే‌உతిరమ్యే జ్యోతిర్మయం చన్ద్రకళావతంసమ్ |
భక్తప్రదానాయ కృపావతీర్ణం తం సోమనాథం శరణం ప్రపద్యే || ౧ ||

శ్రీశైలశృఙ్గే వివిధప్రసఙ్గే శేషాద్రిశృఙ్గే‌உపి సదా వసన్తమ్ |
తమర్జునం మల్లికపూర్వమేనం నమామి సంసారసముద్రసేతుమ్ || ౨ ||

అవన్తికాయాం విహితావతారం ముక్తిప్రదానాయ చ సజ్జనానామ్ |
అకాలమృత్యోః పరిరక్షణార్థం వన్దే మహాకాలమహాసురేశమ్ || ౩ ||

కావేరికానర్మదయోః పవిత్రే సమాగమే సజ్జనతారణాయ |
సదైవ మాన్ధాతృపురే వసన్తమ్ ఓఙ్కారమీశం శివమేకమీడే || ౪ ||

పూర్వోత్తరే ప్రజ్వలికానిధానే సదా వసం తం గిరిజాసమేతమ్ |
సురాసురారాధితపాదపద్మం శ్రీవైద్యనాథం తమహం నమామి || ౫ ||

యం డాకినిశాకినికాసమాజే నిషేవ్యమాణం పిశితాశనైశ్చ |
సదైవ భీమాదిపదప్రసిద్ధం తం శఙ్కరం భక్తహితం నమామి || ౬ ||

శ్రీతామ్రపర్ణీజలరాశియోగే నిబధ్య సేతుం విశిఖైరసఙ్ఖ్యైః |
శ్రీరామచన్ద్రేణ సమర్పితం తం రామేశ్వరాఖ్యం నియతం నమామి || ౭ ||

యామ్యే సదఙ్గే నగరే‌உతిరమ్యే విభూషితాఙ్గం వివిధైశ్చ భోగైః |
సద్భక్తిముక్తిప్రదమీశమేకం శ్రీనాగనాథం శరణం ప్రపద్యే || ౮ ||

సానన్దమానన్దవనే వసన్తమ్ ఆనన్దకన్దం హతపాపబృన్దమ్ |
వారాణసీనాథమనాథనాథం శ్రీవిశ్వనాథం శరణం ప్రపద్యే || ౯ ||

సహ్యాద్రిశీర్షే విమలే వసన్తం గోదావరితీరపవిత్రదేశే |
యద్దర్శనాత్ పాతకం పాశు నాశం ప్రయాతి తం త్ర్యమ్బకమీశమీడే || ౧౦ ||

మహాద్రిపార్శ్వే చ తటే రమన్తం సమ్పూజ్యమానం సతతం మునీన్ద్రైః |
సురాసురైర్యక్ష మహోరగాఢ్యైః కేదారమీశం శివమేకమీడే || ౧౧ ||

ఇలాపురే రమ్యవిశాలకే‌உస్మిన్ సముల్లసన్తం చ జగద్వరేణ్యమ్ |
వన్దే మహోదారతరస్వభావం ఘృష్ణేశ్వరాఖ్యం శరణం ప్రపద్యే || ౧౨ ||

జ్యోతిర్మయద్వాదశలిఙ్గకానాం శివాత్మనాం ప్రోక్తమిదం క్రమేణ |
స్తోత్రం పఠిత్వా మనుజో‌உతిభక్త్యా ఫలం తదాలోక్య నిజం భజేచ్చ ||

Web Url: http://www.vignanam.org/veda/dwadasa-jyotirlinga-stotram-shuddhatelugu.html